**Lasten asialla -lehden kirjoitusohjeet**

Lehden julkaisija: Lastenneurologian hoitajat ry (Lane)

Voit ehdottaa toimituskunnalle (Lane.toimitus(at)gmail.com) lehden yleisotsikoihin sopivia kirjoitusaiheita sekä kirjoittajaksi itseäsi tai muita vapaaehtoisia.

**Lehden kohderyhmä ja tavoitteet**

* Lehden ensisijainen kohderyhmä ovat lastenneurologian hoitajat (mutta lukijakuntaan kuuluu muitakin lapsiin, hoitoon ja kuntoutukseen liittyviä ammattilaisia)
* Lehden tavoitteena on **neurologisesti sairaiden tai vammaisten lasten ja nuorten hyvinvoinnin edistäminen** lisäämällä lastenneurologian alalla työskentelevien hoitajien ja muiden ammattilaisten tietoa ja ymmärrystä sekä tekemällä lastenneurologian hoitotyötä tunnetuksi.

**Yleisotsikot**

* **Pääkirjoitus** (2700 merkkiä eli noin 350 sanaa) = lehdessä 1 sivu)
* **Tieteellistä tietoa** (5400 merkkiä = lehdessä 2 sivua) Lähdeluettelo voidaan julkaista erikseen verkkosivuilla, jos ei mahdu artikkelin sanamäärään.
* **Kommenttikirjoitus** (2700 merkkiä = lehdessä 1 sivu)
* **Kehittävää tietoa** (opinnäytetöiden tai kehittämisprojektien esittelyä) (5400 merkkiä = lehdessä 2 sivua)
* **Verkostoidutaan** (lastenneurologian hoitotyön ammattilaisiin tutustumista) (2 x 5400 merkkiä = lehdessä 4 sivua)
* **Mitä ajattelin tänään** (2700 merkkiä = lehdessä 1 sivu)
* **Netistä löytyy** (linkkivinkkejä) (2700 merkkiä = lehdessä 1 sivu)
* **Lue nämä kirjat** (lukuvinkkejä) (8100 merkkiä = lehdessä 3 sivua)
* **Tule mukaan** (Lanen tiedot / ajankohtaista) (2700 merkkiä = lehdessä 1 sivu)
* Jos kirjoitukseen liitetään kuva, tekstille jäävä merkkimäärä vähenee (puolen sivun kuva 1350 merkkiä, ¼ sivun kokoinen kuva 675 merkkiä, 1/8 sivun kokoinen kuva 338 merkkiä, 1/16 sivun kokoinen kuva 168 merkkiä)
* Merkkimäärään lasketaan mukaan myös välilyönnit

**Kirjoituksen sisältö**

* Huomioi kirjoituksessasi lehden kohderyhmä ja tavoitteet sekä yleisotsikkoon liittyvät erikseen saamasi ohjeet

**Kirjoituksen ulkoasu**

* Fontti ja kirjasinkoko: vapaavalintainen
* Älä tavuta tekstiä
* Sanarajoitus: vaihtelee artikkelikohtaisesti, katso ylempää otsikon Yleisotsikot kohdalta
* Kirjoita sivun yläreunaan montako merkkiä (välilyönnit ja kuvat mukaan laskettuna) juttusi sisältää sekä montako juttuusi oli luvattu, esim. pääkirjoitus+kuva 2683/2700 merkkiä
* Kirjoita tekstin alkuun yleisotsikko (joka lehdessä samat yleisotsikot) ISOILLA KIRJAIMILLA ja sen alle oma otsikkosi pienillä kirjaimilla
* Kirjoita otsikon alle:

TEKSTI: nimesi, tittelisi, työpaikkasi ja/tai paikkakunta + halutessasi sähköpostiosoite, josta sinut tavoittaa

* Nimeä tiedosto näin, jos juttusi Verkostoidutaan-osiossa olisi nimeltään "Lastenneurologian hoitotyö on hienoa":

Verkostoidutaan\_Sukunimesi\_Lastenneurologian hoitotyö\_*päivämäärä\_nimikirjaimesi*

* Kun muokkaat tekstiä kommentit saatuasi, muuta tiedostonimen päivämäärää
* Pyri kirjoittamaan lyhyitä kappaleita (mielellään alle 800 merkkiä)
* Kahden sivun jutuissa voisi mielellään käyttää 2-3 väliotsikkoa.
* Lähdeviitteiden merkintä: voit valita jonkin loogisen merkintätavan
* Lähetä mahdolliset kuvat sähköpostin liitteenä jpg-muodossa ja nimettynä joko kuvassa olevan henkilön tai jutun aiheen nimellä (voit merkitä tekstiin kohdan, mihin haluaisit kuvan tulevan)

**Käytännön ohjeet**

* Kirjoitukselle annetaan sanarajoitus, jonka noudattaminen on välttämätöntä
* Kirjoitukselle annetaan deadline, jolloin ensimmäisen version tulee olla valmis
* Lähetä kirjoituksesi sille henkilölle, jonka kanssa olet kirjoittamisesta sopinut
* Ensimmäisen deadlinen jälkeen toimituskunta kommentoi tekstiä sovittuun päivään mennessä, jonka jälkeen kirjoittaja tekee ne korjaukset, jotka voi hyväksyä, ja perustelee tekemättä jättämänsä korjaukset seuraavaan sovittuun deadlineen mennessä. Tämän jälkeen käydään vielä tarvittaessa yksi tai useampi korjauskierros. Toimituskunta varaa oikeuden muokata tekstiä.

**Muuta**

* Kirjoittamisesta on tarjolla pieni rahallinen korvaus ja lisäksi mainetta kunniaa, ja mahdollisuus edistää laadukasta hoitotyötä Suomenmaassa :)
* Artikkeli voidaan julkaista myös Lanen kotisivuilla

Lisätietoja lehdestä ja toimituskunnasta löytyy [Lasten asialla -lehden verkkosivuilta](http://lastenneurologianhoitajat.yhdistysavain.fi/lanen-lehti/).

Ohjeet päivitetty 12.8.2022

.